સ્થાનિક શેરબજારમાં આવેલી વેચવાલી પાછળ નબળા રૂપિયાની સાથે વૈશ્વિક શેરબજારોમાં નરમાઇના વાતાવરણે પણ મહત્વનો ભાગ ભજવ્યો હતો. હોંગકોંગ શેરબજારમાં ગત્ ફેબ્રુઆરી પછીનો સૌથી નબળો તબક્કો જોવાયો છે જેમાં આંક ચાર ટકાથી વધુ તૂટ્યો છે. યુરોપના શેરબજાર પણ નીચા ખુલ્યા હતા. વૈશ્વિક સ્તરે ક્રૂડના ભાવ વધીને 86 ડોલર ઊપર બોલાયા હતા, જે ચાર વર્ષની ઊંચી સપાટીએ ટ્રેડ થતાં હતા. આમ વૈશ્વિક નરમાઇના પ્રવાહની અસર સ્થાનિકમાં જોવાતા મિડ કેપ આંક 284 પોઇન્ટ અને સ્મોલ કેપ આંક 298 પોઇન્ટ ઘટ્યા હતા. માર્કેટ બ્રેડથ નેગેટિવ રહીને વધનાર 775 શેરો સામે ઘટનાર 1889 શેરો રહ્યા હતા. વર્ષની ઊંચી સપાટીએ 42 શેરો પહોંચવાની સામે 394 શેરો તળિયે ગબડ્યા હતા. સેક્ટોરલ આંકમાં એનર્જી 6.7 ટકા, એફએમસીજી 2.6 ટકા, હેલ્થકેર ત્રણ ટકા, આઇટી 3.3 ટકા, ટેલિકોમ 1.9 ટકા, ઓટો 1.8 ટકા, કન્ઝયુમર ડ્યુરેબલ 1.5 ટકા, મેટલ 0.6 ટકા, ઓઇલ એન્ડ ગેસ 6.6 ટકા, રિયલ્ટી 1.1 ટકા તૂટ્યા હતા.